**Budapest Főváros II. ker. Önkormányzat**

**Képviselő – testületének**

**Közoktatási, Közművelődési, Sport, Egészségügyi,**

**Szociális és Lakásügyi Bizottsága**

**15.**

 **.**

**J E G Y Z Ő K Ö N Y V**

**Készült:** a Budapest Főváros II. kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 2022. szeptember 1-én 9.00 órai kezdettel a Budapest Főváros II. ker. Polgármesteri Hivatalban megtartott üléséről.

**Jelen vannak**:

Kiss Roland elnök

Riczkó Andrea a bizottság tagja

Perjés Gábor a bizottság tagja

Juhász Veronika a bizottság tagja

Práczki Péter a bizottság tagja

Gál Andrea a bizottság tagja

Bozzay Kató a bizottság tagja

**Távol maradt:**

Dr. Bíró Zsolt a bizottság tagja

Váradi Fanni Piroska a bizottság tagja

**Meghívottak:** Varga Előd Bendegúz alpolgármester

Fábik Gabriella Ellátási Osztályvezető

Ötvös Zoltán Intézményirányítási Osztályvezető

Rácz Edit Intézményirányítási Osztály ügyintézője

**Jegyzőkönyvvezető:** Kapócs Ágnes

A Bizottság elnöke megállapítja, hogy a bizottság határozatképes.

**Határozati javaslat:** A Bizottság úgy dönt, hogy a mai ülés jegyzőkönyvének hitelesítésével Riczkó Andreát bízza meg.

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 263/2022.(IX.1.) határozata**

A Bizottság úgy dönt, hogy a mai ülés jegyzőkönyvének hitelesítésével Riczkó Andreát bízza meg.

(egyhangú 7 igen)

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 264/2022.(IX.1.) határozata**

A Közoktatási, Közművelődési, Sport, Egészségügyi, Szociális és Lakásügyi Bizottság

az ülés napirendjét az alábbiak szerint hagyja jóvá

1.Javaslat sajátos nevelési igényű gyermeket nevelő családok támogatása pályázat kiírására

2.Egyebek

 (egyhangú 7 igen)

1.Napirend

Javaslat sajátos nevelési igényű gyermeket nevelő családok támogatása pályázat kiírására

**Határozati javaslat:** Budapest Főváros II. Kerületi Önkormányzat Képviselő-testületének Közoktatási, Közművelődési, Sport, Egészségügyi, Szociális és Lakásügyi Bizottságaa Budapest Főváros II. Kerületi Önkormányzat Képviselő-testületének 2021. évről szóló 9/2021.(II.23.) költségvetési rendelete 11. § (1) bekezdés b) pontja alapján biztosított jogkörben a 2022. évi Fejlesztést igénylő gyermeket nevelő családok támogatása keret3 500 000 Ft támogatási összeg felhasználására 2022. szeptember 11. napjától – a határozat 1. mellékletét képező – pályázati felhívást kiírja.

**Budapest Főváros II.kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottság 265/2022.(IX.1.) határozata**

Budapest Főváros II. Kerületi Önkormányzat Képviselő-testületének Közoktatási, Közművelődési, Sport, Egészségügyi, Szociális és Lakásügyi Bizottságaa Budapest Főváros II. Kerületi Önkormányzat Képviselő-testületének 2021. évről szóló 9/2021.(II.23.) költségvetési rendelete 11. § (1) bekezdés b) pontja alapján biztosított jogkörben a 2022. évi Fejlesztést igénylő gyermeket nevelő családok támogatása keret3 500 000 Ft támogatási összeg felhasználására 2022. szeptember 11. napjától – a határozat 1. mellékletét képező – pályázati felhívást kiírja.

Felkéri a Jegyző útján a Humánszolgáltatási Igazgatóság Ellátási Osztály vezetőjét a szükséges intézkedések megtételére.

Felelős: Polgármester

Határidő: 2022. szeptember 11.

 (egyhangú 7 igen)

1. *melléklet*

**P Á L Y Á Z A T I F E L H Í V Á S**

**Budapest Főváros II. Kerületi Önkormányzat**

**Képviselő-testülete Közoktatási, Közművelődési, Sport, Egészségügyi, Szociális és Lakásügyi Bizottságának pályázata**

**sajátos nevelési igényű gyermeket nevelő családok támogatására**

**(SNI pályázat)**

**A pályázat célja:**

Azon sajátos nevelési igényű gyermekek támogatása, akik fejlesztést igényelnek. A támogatás a szakértői bizottság véleményében javasolt fejlesztést, különleges gondozás keretében történő nevelési intézményen kívül történő ellátás biztosítását, a nevelési intézményben biztosított ellátás kiegészítését, bővítését célzó fejlesztő foglalkozások költségére, terápiák költségére, a szükséges fejlesztő eszközök vásárlására, vagy a szükséges diagnosztikai vizsgálatokra fordítható.

**A pályázat benyújtására jogosult:**

Budapest Főváros II. kerületében érvényes lakóhellyel vagy tartózkodási hellyel rendelkező, és életvitelszerűen a kerületben élő család, vagy gyermekét egyedül nevelő - szülői felügyeletet gyakorló - szülő vagy gyám, feltéve, ha pályázat benyújtásakor a saját háztartásában nevelt sajátos nevelési igényű gyermek érvényes szakértői bizottsági véleménnyel rendelkezik, valamint a gyermek a pályázat benyújtásának napján még nem töltötte be a 18. életévét, és a családban az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 600%-át (171.000,-Ft), a gyermeket egyedül nevelő személy esetében 700%-át (199.500,-Ft).

**A pályázat alkalmazásában**:

1. *sajátos nevelési igényű gyermek, tanuló*: a nemzeti köznevelésről szóló 2011. évi CXC. törvény 4. § 25. pontja alapján az a különleges bánásmódot igénylő gyermek, tanuló, aki a szakértői bizottság szakértői véleménye alapján mozgásszervi, érzékszervi (látási, hallási), értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem-vagy magatartásszabályozási zavarral) küzdő gyermek;
2. *gyermek*: A Polgári Törvénykönyvről szóló 2013. évi V. törvény (továbbiakban: Ptk.) 2:10. § (1) bekezdése szerinti kiskorú. A Ptk. 2:10. § (1) bekezdése szerinti kiskorú az, aki a tizennyolcadik életévét nem töltötte be;
3. *pályázó*: a szülői felügyeletet gyakorló szülő vagy gyám;
4. *család*: egy lakásban, vagy személyes gondoskodást nyújtó bentlakásos szociális, gyermekvédelmi intézményben együtt lakó, ott bejelentett lakóhellyel vagy tartózkodási hellyel rendelkező szülő(k) és a 16. életévét be nem töltött, illetve 16. életévét betöltött tanulói vagy hallgatói jogviszonnyal rendelkező gyermek (ek);
5. *egyedülálló*: az a személy, aki hajadon, nőtlen, özvegy, elvált vagy házastársától külön él, kivéve ha élettársa van.

**Pályázat benyújtásának határideje:**

**2022. október 14. (péntek)**

**A pályázat benyújtásának módja, helye:**

A pályázatot kizárólag az erre a célra rendszeresített **pályázati adatlap nyomtatványon** papír alaponegy példányban a mellékletekkel együtt kellbenyújtani személyesen vagy postai úton.

* Személyes benyújtás esetén: **Budapest II. kerületi Polgármesteri Hivatal Központi Ügyfélszolgálatán (1023 Budapest, Margit utca 2-4.)**
* Postai úton történő benyújtás esetén a postacím: **Budapest II. kerületi Polgármesteri Hivatal, 1277 Budapest, Pf. 21.**

Az adatlap letölthető a [**https://masodikkerulet.hu/palyazatok**](https://masodikkerulet.hu/palyazatok)honlapról, illetve az Ügyfélszolgálaton kérhető.

**A pályázat benyújtásához szükséges dokumentumok:**

a) kitöltött pályázati adatlap;

b) a sajátos nevelési igényű gyermekre vonatkozó, a pályázat időpontjában érvényes szakértői vélemény másolata;

c) a család jövedelemigazolásai (A benyújtandó dokumentumok részletes felsorolása a pályázati adatlap tájékoztatójában olvasható.);

d) 16 év feletti gyermekek esetében a tanulói/hallgatói jogviszony igazolása;

e) lakcímkártya fénymásolata, minden, a pályázatban érintett családtag esetében;

f) a pályázati adatlap mellékletét képező összeférhetetlenség, illetve érintettség fennállásáról szóló nyilatkozatot.

**A pályázat finanszírozása:**

1. A támogatás formája: egy összegben, előfinanszírozásban, vissza nem térítendő.
2. **A támogatás felhasználásának időszaka: 2022. október 15-től 2023. július 31-ig.**
3. A pályázathoz önrész igazolása nem szükséges.
4. Pályázati keretösszeg: Budapest Főváros II. Kerületi Önkormányzat Képviselő-testületének az Önkormányzat 2022. évi költségvetéséről szóló 2/2022. (II.25.) önkormányzati rendeletében meghatározott 3.500.000,-Ft.
5. **Az elnyerhető támogatási összeg pályázatonként maximum bruttó 100.000,-Ft**, azaz egyszázezer forint vissza nem térítendő támogatás.
6. A támogatás felosztása a szociális rászorultság mértékének függvényében a rendelkezésre álló keretösszeg erejéig történik.

A pályázat elbírálásának főbb szempontjai: a családban az egy főre jutó jövedelem összege, egyedül nevelő szülő, több gyermek a családban, állástalan a családban.

**A pályázatok elbírálása, szerződéskötés, elszámolás rendje:**

A pályázatokról a Közoktatási, Közművelődési, Sport, Egészségügyi, Szociális és Lakásügyi Bizottság a benyújtási határidőt követő 30 napon belül dönt. A Bizottság döntése ellen jogorvoslatnak helye nincs. A pályázatok elutasítása esetén a döntést a Bizottság nem indokolja.

A benyújtási határidő módosítására nincs lehetőség. A Bizottság érvénytelennek tekinti azt a pályázatot, amely a határidőn túl került benyújtásra, a hiánypótlási felhívás ellenére a fenti kiírás szerint tartalmilag hiányos, vagy nem a megfelelő pályázati adatlapon került benyújtásra.

A döntésről a pályázók az elbírálást követő 15 napon belül írásban kapnak értesítést. A támogatás folyósítására a sikeres pályázóval kötött támogatási szerződés teljes körű aláírását követő 30 napon belül kerül sor.

**A támogatás felhasználásáról 2023. augusztus 31-ig el kell számolnia a pályázónak.**

A támogatás felhasználásának és elszámolásának szabályaira (névre szóló számla benyújtása) a támogatási szerződésben foglaltak az irányadók.

A támogatási összeg pályázati kiírástól eltérő felhasználása vagy a felhasználás meghiúsulása esetén a pályázó a támogatási összeg visszafizetésére köteles.

**További információ, kapcsolattartás:**

A pályázattal kapcsolatban bővebb információ a +36 1 346 5700 telefonszámon illetve a fabik.gabriella@masodikkerulet.hu címen kérhető.

2.Napirend

Egyebek

A Bizottság elnöke az ülést 9.25 órakor bezárja.

 Riczkó Andrea Kiss Roland jegyzőkönyv hitelesítő elnök

Budapest, 2022. szeptember 1.

Kmf

**Kapják:**

1. Polgármester

2. Jegyző

3. Irattár